Outra téunica  de muita antiguedá ye la de la sangríya, ou flebutomía, atestiguada en numberosas sociedaes al traviés la historia (incas, peruanos, India (Ayurveda), Griegos (Hipócrates),...), mediante istrumentos cortantes ou sangixuelas. En el Papiru Kahun amiéntase la téunica de sangríya empregada por dalgunos albéitares exicios. Esta téunica espardióuse con gran ésitu n'ucidente, de xeitu que nel Renacimientu podían alcontrase Calandarios de Sangríya, que recomendaban el sou usu en datas determinadas del añu. Fou emplegada pala curación de dolencias tan estremadas cumo inflamación, infeción, ictus celebrales, en fases maníacas de deillas psicosis y mesmu cumo métodu preventivu d'outras munchas enfermedaes.